SET สัปดาห์นี้ Sideways UP จับตาประชุมเฟด-ECB-เงินเฟ้อไทย ชู XO-ADVANC-ICHI หุ้นเด่น
โนมูระฯ ชี้ SET สัปดาห์นี้ “Sideways UP ” จับตาประชุมเฟด-ECB-เงินเฟ้อไทย พร้อมงบไตรมาส 1/66 ชู XO-ADVANC-ICHI
SET สัปดาห์นี้ “Sideways UP ” จับตาประชุมเฟด-ECB-เงินเฟ้อไทย พร้อมประกาศงบไตรมาส 1/66 ชู XO-ADVANC-ICHI
3 พ.ค. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (2-3 พ.ค.66) จากบทวิเคราะห์โดยบริษัทหลักทรัพย์ กรุงศรี พัฒนสิน จำกัด (มหาชน) โดยระบุว่า สัปดาห์นี้ “Sideways Up” โดยมีแนวต้าน 1,543-1,558 จุด ส่วนแนวรับรับ 1,518-1,494 จุด
โดยวันที่ 2-3 พ.ค.ติดตามประชุม Fed โดย MUFG คาดขึ้นดอกเบี้ยฯ 25 bp เพิ่มขึ้นสู่ 5.0-5.25% เป็น terminal rate แล้ว ยังมองบวกต่อหุ้น High Growth &amp; Tech และ 4 พ.ค.ติดตามประชุม ECB โดย MUFG คาดจะขึ้นดอกเบี้ย 25 bp ทำให้ deposit facility rate ที่ 3.25% แต่ยังไม่ตัดความเป็นไปได้มีโอกาสจะขึ้น 50 bp เนื่องจากเงินเฟ้อยังทรงตัวสูง เดือน มี.ค. อยู่ที่ 6.9% แนะนำติดตามรายงาน ECB’s Bank Lending Survey (BLS) เพราะอาจเป็นปัจจัยสำคัญต่อการตัดสินใจของ ECB
นอกจากนี้ 2 พ.ค. คำสั่งซื้อโรงงานสหรัฐเดือน มี.ค.66 (คาด 0.8% เทียบช่วงเดียวกันของปีก่อน prev.-0.7%เทียบช่วงเดียวกันของปีก่อน) และวันที่ 5 พ.ค. ติดตามยอดการจ้างงานนอกภาคเกษตรเดือนเม.ย.66 ตลาดคาดเพิ่มขึ้น 1.75 แสนตำแหน่ง vs prev. 2.36 แสนตำแหน่ง และอัตราว่างงาน เม.ย.66 ตลาดคาด 3.6% เพิ่มจาก prev. 3.5% นอกจากนี้ติดตามค่าแรงเฉลี่ยรายชม. ตลาดคาด 0.3% เทียบเดือนก่อนหน้าทรงตัวจาก prev. 036% เทียบเดือนก่อนหน้า เช่นเดียวกับภาพ เทียบช่วงเดียวกันของปีก่อน ทรงตัวที่ 4.3%
ส่วนวันที่ 3 พ.ค. ติดตามเงินเฟ้อ CPI มี.ค. 66 ตลาดคาด 2.65% เทียบช่วงเดียวกันของปีก่อน ชะลอลงจาก prev. ที่ 2.83% อยู่ในกรอบเงินเฟ้อเป้าหมายของไทยที่ 1%-3% ขณะที่เงินเฟ้อพื้นฐานชะลอลง 1.69% เทียบช่วงเดียวกันปีก่อน จาก1.75% เทียบช่วงเดียวกันของปีก่อน นอกจากนี้วันที่ 4 เม.ย. ติดตาม Caixin PMI ภาคผลิตจีน เดือนเม.ย. คาด 50.4 จุด
ขณะเดียวกันจับตาการประกาศงบไตรมาส 1/66 เริ่มตั้งแต่วันที่ 2 พ.ค. หุ้น GLOBAL คาดกำไรอยู่ที่ 800 ล้านบาท 52% เทียบไตรมาสก่อนหน้า และลดลง 31% เทียบช่วงเดียวกันของปีก่อน ส่วนวันที่ 3 พ.ค. หุ้น TU คาดกำไรอยู่ที่  1,356 ล้านบาท ลดลง 18% เทียบไตรมาสก่อนหน้า และ ลดลง 25%เทียบช่วงเดียวกันของปีก่อน
ส่วนกลยุทธ์การลงทุน: ประเมินภาพตลาดสัปดาห์หน้าเป็น ‘Sideways Up” เชื่อว่าตลาดจะรอผลประชุม Fed 3 พ.ค. หากขึ้นดอกเบี้ย 25 bps ตามคาดตอกย้ำมุมมองดอกเบี้ยสหรัฐขาขึ้นปลายทาง มีโอกาสที่ตลาดตอบรับเชิงบวก ขณะที่ในประเทศก่อนหยุดยาวเชื่อว่าโฟกัสหลักยังเป็นการรายงานงบไตรมาส 1 /66 ของไทยที่ออกมาค่อนข้างดี คาดกำไรตลาดปี 66 จะยังอยู่ในกรอบที่เราและ Consensus คาด 101 +/- บาท ทำให้ Forward PER23 ตลาดอยู่ที่ 15.2 เท่า ต่ำกว่า avg. ที่ 17.6 เท่า
ส่วนหุ้นเด่นสัปดาห์นี้  แนะนำ XO, ADVANC, ICHI  โดย ADVANC ราคาเป้าหมาย252 บาท :คาดกำไรไตรมาส 1/66 โต5% เทียบช่วงเดียวกันของปีก่อน  และโต 3% เทียบไตรมาสก่อนหน้า และดีต่อในไตรมาส 2/66 ส่วน ICHI แนะนำราคาเป้าหมาย 15.60 บาท  กำไรช่วง Summer ไตรมาส 1/66 และไตรมาส 2/66 จะเด่นต้นๆ ในกลุ่มฯ + หุ้นยังอยู่ในโมเมนตัม Upgrade จากตลาด และ XO ราคาเป้าหมาย 15.80 บาท กำไรฟื้นเร็วกว่าตลาดคาด PER23F 12.7 เท่า (ค่าเฉลี่ย-2.1SD)